Diari Oficial de la Generalitat Valenciana


Sumari del DOGV 3946, del 23-02-2001 (2001/1215)

Notificació de la resolució del recurs d'alçada amb el número de referència interna R-211/2000.
-----------------------------------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1215


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-211/2000. [2001/F1215]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Octavio Balaguer Moliner, carrer de Navarra, 118 (12500 Castelló de la Plana), la resolució del recurs d'alçada amb el número de referència interna R-211/2000.
  
Resolució
  
Examinats els recursos d'alçada formulats pel senyor Juan Rambla Nebot, el senyor Pedro Luis Calvo Estaun i pel senyor Octavio Balaguer Moliner en nom i representació del senyor Guillermo Font Suay, contra la resolució del Servei Territorial d'Arquitectura i Habitatge de Castelló, en l'expedient número 12/RG/1/0013/91 (F-71/97).
  
Antecedents de fet
  
Primer. La comunitat de propietaris de l'edifici de protecció oficial situat a Castelló de la Plana, carrer del Germans Pinzón, número 4, va presentar una denúncia davant del Servei Territorial d'Arquitectura i Habitatge de Castelló per deficiències constructives en l'esmentat immoble. S'hi va enviar un perit d'aquest organisme, el qual va emetre informe i basant-se en aquest es va acordar la incoació d'un expedient sancionador contra el promotor, i també contra els facultatius de l'obra, amb trasllat del corresponent plec de càrrecs.
  
Segon. L'instructor de l'expedient sancionador va dictar proposta de resolució en la qual considera provat que s'ha comés una infracció molt greu de l'article 6.10 de la Llei 1/1997, de 21 de febrer, de Règim Sancionador en Matèria d'Habitatge, i proposa la imposició d'una sanció pecuniària de 500.000 pessetes a cadascun dels expedientats, així com l'ordre al promotor d'obres d'esmena de les deficiències recollides en el plec de càrrecs.
  
Tercer. El cap del servei territorial va dictar una resolució en la qual mantenint els fonaments jurídics de la proposta, atés que considera provat que s'ha comés una infracció molt greu de l'article 6.10 de la Llei 1/1997, de 21 de febrer, imposava una multa de 250.000 pessetes a cadascun dels expedientats, amb l'ordre d'obres d'esmena de les deficiències al promotor.
  
Quart. Contra aquesta resolució interposen recursos d'alçada el senyor Juan Rambla Nebot, el senyor Pedro Luis Calvo Estaun i el senyor Octavio Balaguer Moliner en nom i representació del senyor Guillermo Font Suay amb les al·legacions que consten en aquests i que ací es donen per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115, de la LRJPAC, quant a l'admissió i tramitació del recurs d'alçada.
  
3. Sol·liciten els recurrents arquitecte i arquitecte tècnic que es revoque i deixe sense efecte la resolució objecte de recurs per la caducitat de l'expedient d'acord amb l'article 20.6 del Reial Decret 1.398/1993, de 4 d'agost, en relació amb l'article 43.4 de la Llei 30/1992, de 26 de novembre, així com la inexistència d'infracció i la necessitat de demostrar la culpabilitat ja que no n'hi ha prova; la nul·litat de ple dret per inaplicació de l'article 62.e) de la LRJPAC, atés que l'administració no ha realitzat els actes mínims necessaris per a la comprovació dels fets; la vulneració del principi de presumpció d'innocència, vigència del principi de personalitat de les sancions i improcedència de solidaritat en el dret administratiu sancionador, i la exigència de dol o culpabilitat.
  
4. Quant a la caducitat al·legada, aquesta no existeix, ja que als expedients sancionadors iniciats a instància de part com en el present cas, que va ser per denúncia, encara que l'acte formal de l'acord d'incoació el faça el cap del servei territorial per impuls de la sol·licitud dels denunciants, se'ls aplica pel que fa als terminis l'article 43.1 de la al·ludida Llei 30/1992 en relació amb l'article 20.6, últim paràgraf, del Reial Decret 1.398/1993, de 4 d'agost, ja que l'article 43.4 d'aquesta fa referència exclusivament als expedients sancionadors incoats d'ofici (sentències dels tribunals superior de justícia de la Rioja de 20.06 i 10.02.1997, de Múrcia de 18.12.1996 i 02.07.1997, de Catalunya i Navarra de 06.06.1996 i 30.06.1994, respectivament), és a dir, quan no hi ha tercers, sinó únicament l'administració i l'expedientat, cosa que no passa en aquest assumpte.
  
5. Quant al fons de l'assumpte, consten en l'informe pericial de 27 de novembre de 1997 els defectes de construcció greus que afecten l'edificació o habitabilitat dels habitatges. S'hi detalla: «1. Falta d'insonorització entre habitatges. 2. Filtracions d'aigua en el depòsit d'acumulació d'aigua potable. 3. Defecte en els conductes de ventilació.», i en l'apartat 3 s'expressa: «Quant als conductes de ventilació defectuosos, cal informar que tenen l'origen en l'escassa especificació del projecte que no s'ha suplert amb la direcció de l'obra; i a falta de control de l'execució material de l'obra. Cambra de bany de l'habitatge 3r B: no té conducte de ventilació forçada, en les condicions que es determinen en l'article 2.6 de la H.D.91. Cuines dels habitatges 1r A i 3r A: els conductes d'eixida de fums estan connectats a un mateix fumeral, cosa que contravé el que disposa l'article 2.6 de la H.D.91. Cuines dels quatre habitatges C: no disposen de conducte independent per a la ventilació mecànica dels fums i gasos de combustió... la qual cosa contravé la prohibició expressa que sobre això inclou l'article 2.6 de la H.D.91. Ventilació de les baixants fecals: ... indiquen la mancança d'aquestes ventilacions o instal·lació deficient, cosa que suposaria infracció de l'article 2.27 de la H.D.91.»
  
El que s'ha exposat anteriorment és resultat de la falta d'actuació diligent per part dels recurrents que van incomplir normes tan elementals en l'edificació, ja que d'una banda la falta d'especificació en el projecte quant als conductes de ventilació i d'altra banda, la falta de control en l'execució de l'obra a què el deure de vigilància els obligava i que va donar com a resultat les deficiències constructives esmentades.
  
Aquest informe pericial té caràcter determinant per a la resolució de l'expedient, segons l'article 17.3 i 4 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, i en conseqüència queda provat que s'ha comés la infracció imputada, ja que hi ha relació causa efecte entre la conducta dels imputats i el resultat dels vicis constructius.
  
Quant a la solidaritat al·legada, no es produeix ja que les sancions són independents, atés que es considera que cadascun dels imputats és autor d'una infracció molt greu de l'article 6.10 de la Llei 1/1997, de 21 de febrer, de Règim Sancionador en Matèria d'Habitatge.
  
6. El promotor, en l'escrit de recurs bàsicament al·lega que ha efectuat les obres de reparació, per la qual cosa sol·licita el sobreseïment de l'expedient. No obstant això, tant pel mateix escrit com pel d'al·legacions de 25 de maig de 2000, presentat per la comunitat denunciant en el tràmit d'audiència i vista d'aquesta alçada, s'acredita que l'ordre d'obres no s'ha portat a terme totalment.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar els recursos d'alçada formulats pel senyor Juan Rambla Nebot, el senyor Pedro Luis Calvo Estaun i pel senyor Octavio Balaguer Moliner en nom i representació del senyor Guillermo Font Suay, contra la Resolució del Servei Territorial d'Arquitectura i Habitatge de Castelló de 16 de març de 2000, la qual queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de Castelló de la Plana, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que considere oportú.